**AGENȚIA PENTRU PROTECȚIA MEDIULUI SĂLAJ**

# DECIZIA ETAPEI DE ÎNCADRARE

**Nr. 00 data 00.00.2024**

Ca urmare a solicitării de emitere a acordului de mediu adresate de **Distribuţie Energie Electrică România SA,** cu sediul în jud. Cluj, municipiul Cluj Napoca, str. Ilie Măcelaru, nr. 28/A, înregistrată la APM Salaj cu nr. 5133 din data de 16.06.2023, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.05.2023, că proiectul: **„Extindere reţele electrice JT în loc. Aghireş, zona Bankohedy**”*,* propus a fi amplasat în jud. Sălaj, comuna Meseşenii de Jos, satul Aghireş, str. Bankohedy,

**nu se supune evaluării impactului asupra mediului şi nu se supune evaluării impactului asupra corpurilor de apă.**

Justificarea prezentei decizii:

**I.** Motivele pe baza cărora s-a stabilit neefectuarea evaluării impactului asupra mediului sunt următoarele:

**a)** proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în *anexa nr. 2, la pct. 13, lit. a) – orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului*;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul on-line Monitorul de Sălaj, afişare şi înregistrare anunţ la sediul Primăriei Comunei meseşenii de Jos, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

**b1)*dimensiunea şi concepţia întregului proiect:***

Prin acest proiect se propun **lucrări de extindere a rețelei electrice aeriene de joasă tensiune**, pe o lungime totală de aproximativ 455 m, realizată cu conductor torsadat de tip TYiR 50 OlAl 3x70+16 mmp, de pe stâlpul nou proiectat SE 11 cu nr. 32/1, pe care se va monta o legătură de întindere în colt, o legătură terminal, descărcătoare, scurtcircuitoare, cutie de selectivitate cu două direcţii de 63 A şi o priză de pământ, astfel:

* se va demonta stâlpul nr. 32/1 existent de tip SE 10 şi se va monta un stâlp nou tip SE 11;
* se va monta cutie de selectivitate cu două direcţii, pe stâlpul 32/1 de tip SE 11 proiectat,

echipată cu MPR 63 A pentru LEA 0,4 kV, pentru ambele direcţii;

* se vor monta 2 stâlpi simpli de tip SE 4 şi legături de susţinere în aliniament;
* se vor monta 2 bucăţi stâlpi speciali de tip SE 11 echipaţi cu legături de întindere în colţ;
* se vor monta 6 stâlpi speciali de tip SE 10 echipaţi cu legături de întindere în colţ, legături de

susţinere în colţ şi legătură terminală;

* se vor realiza trei prize de pământ;
* se va înlocui conductor de branşament de la stâlpul 32/1 de tip SE11 până la stâlpul 32/1/1 de

tip SE 4;

* se vor monta descărcătoare cu oxizi metalici pe stâlpul nr. 32/1 de tip SE 11 și pe stâlpul nr.

32/1/5 de tip SE 10;

* se vor monta scurtcircuitoare pe stâlpul nr. 32/1 de tip SE 11 și pe stâlpul nr. 32/1/11 de tip

SE 10.

De asemenea, pentru realizarea acestui proiect este necesară **supratraversare curs de apă cadastrat v. Miței (** II.2.017.01.00.00.0), cu LEA de JT 0,4 kVîn LEA JT de tip TYiR 50 Ol Al 3x70+16 mmp, **î**ntre stâlpii nr. 32/1/3 tip SE 11 (proiectat) și nr. 32/1/2 tip SE 11 (proiectat), UAT Meseşenii de Jos, sat. Aghireş, str. Bankohedy, stâlpi amplasați în afara zonei de protecție a cursului de apă (distanţa dintre stâlpul nr. 32/1/3 şi malul stâng al cursului de apă v. Miţei este de 7,42 m, iar distanţa dintre malul drept al cursului de apă şi stâlpul nr. 32/ 1/2 este de 10,67 m), astfel:

|  |  |  |  |  |
| --- | --- | --- | --- | --- |
| Nr.  crt. | Lucrare | Caracteristici tehnice | Coordonate Stereo 1970 | |
| mal stâng | mal drept |
| 1. | supratraversare  v. Miței, sat. Aghireș | -traversare aeriană, L=26,3m,  pe stâlpi noi, cu înălțimea de 10 m, LEA proiectată la 7,95 m față de cota suprastructurii podului aflat în vecinătate | X(E)=349311.8512;  Y(N)=630372.6194 | X(E)=349335.5476;  Y(N)=630361.2052 |

**b2)** ***cumularea cu alte proiecte existente şi/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei şi a biodiversităţii***: realizarea proiectului implică utilizarea de agregate minerale, nisip în special, iar echipamentele necesare fiind pregătite pentru montaj de producător.

**b4)** ***cantitatea şi tipurile de deşeuri generate/gestionate:***

- vor rezulta deşeuri specifice lucrărilor de construcţii care vor fi gestionate conform OUG nr. 92/2021 privind regimul deşeurilor, aprobată cu modificări prin Legea nr. 17/2023, acestea vor fi colectate selectiv și se vor valorifica/elimina numai prin operatori economici autorizați;

**b5)** ***poluarea şi alte efecte negative:*** nu există posibilitatea apariţiei unor emisii semnificative în niciunul din factorii de mediu dacă vor fi respectate următoarele măsuri:

* *pentru factorul de mediu apă:*
* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* toate produsele de natura chimica, inclusiv combustibili şi uleiuri, utilizate sau colectate de pe amplasament, precum şi cele pulverulente uşoare vor fi colectate în spaţii amenajate ferite de acţiunea ploii sau a vântului în recipienţi etanşi;
* stocarea temporară a deșeurilor în spații/recipiente special amenajate, în conformitate cu reglementările legale specifice;
* este interzisă deversarea uleiurilor uzate, ce pot rezulta de la utilajele utilizate în execuția lucrărilor de construire în rețeaua de canalizare sau în cursuri de apă, acestea vor fi gestionate în conformitate cu legislația în vigoare , în vederea valorificării/eliminării prin firme autorizate;
* este interzisă alimentarea cu combustibil, schimbul de ulei și reparațiile curente pe amplsament, acestea se vor executa doar în ateliere specializate și abilitate.
* *pentru factorul de mediu aer:*
* prevenirea ridicării prafului din zona de desfășurare a lucrărilor de execuție prin acțiuni de stropire în perioadele de vreme uscată ;
* utilizarea în perioada de execuție exclusiv a unor echipamente și utilaje noi din punct de vedere tehnic cu cele mai bune tehnologii existente;
* reducerea vitezei de circulație pe drumurile de acces a vechiculelor grele pentru transportul materialelor;
* oprirea motoarelor vehiculelor în intervalele de timp în care se realizează descărcarea/ încrcarea materialelor;
* se va urmări curățarea mijloacelor care intră în contact cu praful și noroiul pentru a impiedica raspândirea acestuia;
* *pentru zgomot şi vibraţii:*
* echipamentele cu organe de maşini în mişcare vor fi verificate periodic, iar la orice depăşire de zgomot sau vibraţii, aceste utilaje se vor opri pentru reparaţii.
* echipamentele care pot genera vibraţii, vor fi montate pe fundaţii independente monobloc cu centrări corespunzătoare, rodaj mecanic, instalaţii adecvate de ungere, echilibrarea utilajelor.
* utilajele cauzatoare de zgomot sunt montate in hale sau cladiri;
* *pentru sol şi subsol :*
* verificarea tehnică periodică a utilajelor şi echipamentelor de lucru pentru evitarea de scurgeri accidentale;
* impunerea către furnizorii de materiale de construcţie a utilizării de vehicule corespunzătoare din punct de vedere tehnic;
* aprovizionarea utilajelor cu carburanţi se va face în staţiile de distribuţie şi nu pe amplasament;
* schimbarea uleiurilor utilajelor nu se va face pe amplasament ci în unităţi specializate;
* amenajarea de spaţii corespunzătoare în care se vor amplasa containere de depozitare deseuri menajere;
* depozitarea temporară a deşeurilor de construcţie se va face în locuri special amenajate;
* eliminarea deşeurilor de construcţie se va face prin operatori autorizaţi;
* datorită utilizării drumurilor publice pentru transportul materialelor, se va avea în vedere curăţarea roţilor autovehiculelor când părăsesc şantierul.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** riscul de producere a accidentelor care ar putea afecta mediul este redus dacă se respectă normele de lucru;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** .

Implementarea proiectului nu va avea impact negativ asupra conditiilor de viata ale locuitorilor (schimbari asupra calitatii mediului, zgomot, scăderea calitatii hranei etc.).

Disconfortul polulatiei pe perioada de executie a lucrărilor este temporar si va fi redus prin masurile de diminuare mentionate.

Se vor lua toate măsurile necesare să fie respectate toate prevederile legilor în vigoare pe timpul execuției lucrărilor de realizare a investiţiei.Se vor respecta în totalitate lucrările necesare organizării de șantier, după caz, conform proiectului şi se vor desfăşura doar pe amplasamentul destinat acestuia.

**c) Amplasarea proiectului:**

**c1)** ***utilizarea actuală şi aprobată a terenurilor:*** conform certificatului de urbanism nr. 61 din 20.06.2022 emis de Primăria Comunei Meseşenii de Jos, terenul este situat în intravilanul şi extravilanul localităţii Aghireş, pe domeniul public şi privat, în suprafaţă de 22 mp.

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** nu este cazul;

**c3) *capacitatea de absorbţie a mediului natural, acordându-se o atenţie specială următoarelor zone:***

* *zone umede, zone riverane, guri ale râurilor*: proiectul prevede supratraversarea văii Bic;
* *zone costiere şi mediul marin*: proiectul nu se implementează în astfel de zone;
* *zonele montane şi forestiere*: amplasamentul proiectului este situat în intravilanul loc. Şimleu Silvaniei;
* *arii naturale protejate de interes naţional, comunitar, internaţional*: nu se află in astfel de zone;
* *zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică*: în vecinătatea acestora nu există obiective de interes public, monumente istorice şi de arhitectură, zone de interes tradiţional;
* *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri*: nu este cazul;
* *zonele cu o densitate mare a populaţiei*: nu este cazul

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - va fi pozitivă, prin implementarea proiectului indicatorii de calitate a energiei electrice se vor încadra în limitele prevăzute de normativele în vigoare, având în vedere solictările numeroase de branşare la reţeaua de eneregie electrică,

d3) natura transfrontalieră a impactului: - nu este cazul;

d4) intensitatea şi complexitatea impactului: - impact redus pe perioada de execuţie;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi finalizarea investiţiei, calitatea factorilor de mediu afectaţi va reveni la parametrii iniţiali.

d7) cumularea impactului cu impactul altor proiecte existente şi/sau aprobate: în zonă amplasamentului propus nu se desfăşoară alte proiecte;

d8) posibilitatea de reducere efectivă a impactului: respectarea legislației în vigoare și condițiile din respectiva Decizie etapei de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă:

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Națională ”Apele Române” Administrația Bazinală de Apă Someș - Tisa, nr. 1 din 30.01.2024 înregistrată la APM Sălaj cu nr. 658/30.01.2024, decizie justificată prin următoarele: proiectul propus nu va avea impact asupra corpurilor de apă;

* respectarea măsurilor şi condiţiilor de realizare a proiectului în conformitate cu proiectul de ***Aviz de gospodărire a apelor*** Sistemul de gospodărire a Aplelor, înregistrat la APM Sălaj cu nr. 2948/11.04.2024, astfel:

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.

2.În cazul în care apar modificări ce impun schimbarea soluțiilor avizate, beneficiarul investiției va solicita *Aviz de gospodărire a apelor modificator*, conform Ordinului MAP nr. 828/04.07.2019.

3.Înainte de începerea execuției lucrărilor de traversare a cursului de apă beneficiarul va întocmi de comun acord cu Sistemul de Gospodarirea Apelor Sălaj graficul privind execuția lucrărilor, în care vor fi prevăzute: perioada și durata de execuție, măsuri și mijloace de intervenție operativă în caz de necesitate (viituri, accidente, fenomene hidrometeorologice periculoase), responsabilități și termene de intervenție.

4.Lucrările de traversare a cursului de apă se vor executa în perioade de ape mici, cu urmărirea permanentă a prognozei debitelor pe fiecare curs de apă traversat, fără a pune în pericol exploatarea incintelor adiacente.

5.Beneficiarul, prin intermediul constructorului, are obligația ca pe toată perioada de realizare a lucrărilor de traversare să asigure scurgerea normală a apelor în albia minoră a cursului de apă, fără a produce disfunctionalități ce ar putea afecta terenurile riverane, iar după terminarea lucrărilor să ia toate măsurile necesare pentru refacerea profilului albiei minore, acolo unde aceasta a fost afectată de execuția lucrărilor.

6.Lucrările propuse pe sectorul de traversare a cursului de apă se vor situa în afara zonelor de protecție definite conform Legii Apelor nr. 107/1996, cu modificările și completările ulterioare; se vor lua toate măsurilor necesare de asigurare a stabilității albiei și malurilor în zona traversării.

7.Înainte de începerea execuției lucrărilor, cât și după finalizarea lor, se va încheia între reprezentanții SGA Sălaj și cei ai beneficiarului un proces verbal privitor la starea tehnică a albiei, malurilor cursului de apă, pe sectoarele aferente lucrărilor de traversare.

8.Pe toată durata de execuție a lucrărilor este strict interzis a se efectua deversări/ descărcări de ape uzate, deșeuri lichide sau solide, carburanți sau lubrifianți în apele de suprafață sau subterane, precum şi depozitarea unor astfel de substanţe în zonele de protecţie din lungul cursurilor de apǎ.

9.Alimentarea cu carburanți a mașinilor, utilajelor, echipamentelor ce concură la realizarea lucrărilor din proiect se va face numai în locuri special amenajate, dotate cu echipamente și mijloace de intervenție necesare în cazul înregistrării unei poluări accidentale.

10.Să se asigure permanent secțiunea de scurgere în zona lucrărilor, pentru evitarea eventualelor blocaje în perioada apelor mari sau altor fenomene meteorologice periculoase.

11.În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

12.Recepția lucrărilor se va face în prezența delegatului Sistemului de Gospodărire a Apelor Sălaj.

13.Respectarea Legii apelor nr. 107/1996, cu modificările și completările ulterioare, Articolul 81, alineatul (34): *Pentru utilizarea domeniului public, în vederea traversării/subtraversării bunurilor administrate de Administraţia Naţională «Apele Române», se instituie un tarif de utilizare.*

14.La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996, cu modificările şi completările ulterioare.

***Caracteristicile proiectului şi/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021 privind regimul deșeurilor, aprobată cu modificări prin Legea nr. 17/2023.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella BALINT

Întocmit,

cons. Anca GROSAN